**המועצה הדתית יבנה מודיעה על מכרז למשרת מפקח כשרות ב- 100% משרה**

1. המועמדים בעלי כישורים מתאימים, יפנו בכתב לועדת המכרזים, במועצה הדתית יבנה, לפי הכתובת: רחוב הלילך 6 יבנה, בצירוף תעודות ואישורים מתאימים.
2. המועצה הדתית תזמן את המועמד לראיון. כמו כן רשאית המועצה להפנות את המועמד לראיון עם רב העיר.
3. מועד תחילת העבודה העבודה יקבע על ידי המועצה הדתית.
4. מועד תחילת תשלום השכר יקבע על ידי המועצה הדתית בכפוף לאישור תקציבי.
5. השכר ותנאי ההעסקה יהיו בהתאם להסכם הקיבוצי לעובדי המועצות הדתיות מיום 4.12.75 ולחוקת העבודה לעובדי הרשויות המקומיות; מתח הדרגות למשרה 7-9 בדירוג המינהלי.
6. על המועמד שיבחר להיות אחראי על ביצוע התהליכים לשמירת הכשרות בעסק, וידוא ניהול תקין של הנחיות הכשרות, וכן פיקוח על עבודת משגיחי הכשרות בעסקים.
7. **מטלות עיקריות:**
8. ביצוע ביקורות בעסקים בתדירות קבועה בהתאם להנחיות הממונה.
9. בדיקת נוכחותם של משגיחי הכשרות בזמנים הנדרשים, וכן וידוא פעילותם.
10. בחינת תיק הכשרות בעסקים, ווידוא מילויו ועדכונו באופן רציף.
11. וידוא קיומם של כל הסעיפים והתהליכים הנדרשים לצורך קבלת תעודת ההכשר, כפי שמופיעים בתיק הכשרות בעסקים.
12. מילוי דו"ח סיכום ביקור בכל עסק.
13. מעקב אחר השינויים שחלים באופן פעילותם של העסקים (שעות פתיחה, סוגי מזון, ספקים וכו'), והתאמתם לדיווח שניתן בעת הוצאת תעודת ההכשר. כמו כן, בדיקת השלכותיהם של השינויים על רמת הכשרות של העסק ועל הנחיות הכשרות הנדרשות.
14. בחינת תלונותיהם של אזרחים בנוגע לכשרות בעסקים ותיעודן.
15. בחינת תלונותיהם של בעלי העסקים כנגד פעילות משגיחי הכשרות, וכן תלונותיהם של משגיחי הכשרות כנגד בעלי עסקים ותיעודן.
16. העברת תיעוד התלונות לממונה וטיפול בהן בהתאם להוראותיו.
17. מתן מענה לעסקים לבעיות שוטפות בתחום הכשרות, תוך כדי היוועצות עם המנהל המקצועי על פי הצורך.
18. לקיחת תעודת ההכשר שניתנה לעסק, והשבתה למועצה הדתית בהתאם לנדרש.
19. תפעול מערכת עדכון נתונים ממוחשבת בהתאם לצורך.

**על המועמדות לעמוד בתנאי כשירות כדלקמן :**

1. 12 שנות לימוד
2. בעל תעודת משגיח כשרות בתוקף מטעם הרה"ר / בעל הכשרה לתפקיד רב עיר / יישוב / שכונה
3. עבר הכשרה מתאימה במוסד המוכר על ידי הרה"ר
4. ניסיון של שנתיים בתחום הכשרות, מתוכם לפחות 4 חודשים כמשגיח בפועל.
5. ניסיון בתחומי הניהול / רישוי עסקים ברשות מקומית - יתרון
6. ידיעת השפה העברית

על המועמד להיות בעל מיומנויות תקשורת בין אישית, ייצוגיות, סמכותיות, תודעת שירות גבוהה, יכולת הנחיה והדרכה, אמינות, מיומנויות מחשב, לרבות ידע ושליטה בתוכנות אופיס, בעל כושר גופני תקין ויכולת להליכה ממושכת.

1. המועצה רשאית, אך לא חייבת, לדרוש מאת המועמד לעבור השתלמויות מקצועיות על חשבונו ובמסגרת שעות העבודה.
2. המועמד אשר יבחר למשרה, מתחייב למלא את תפקידו במסירות ובנאמנות, ולשם כך להקדיש את זמנו, מרצו, כישוריו, ידיעותיו וניסיונו לתועלת המועצה וזאת ברמה גבוהה ויעילה וכפי שיקבע על ידי המועצה ולפעול על פי הוראות המועצה הנוגעות לאופן ביצוע העבודה, סדרי העבודה, המשמעת וההתנהגות.
3. המועצה הדתית שומרת לעצמה לשנות את תנאי המכרז בכל עת, בהודעה שתובא לידיעת המועמדים זמן סביר מראש, או לבטל את המכרז לחלוטין בכל עת.
4. את הגשת המועמדויות יש להגיש עד ליום ראשון, ז' באלול תשפ"ה 31.8.2025 בשעה 12.00. בצירוף קורות חיים וכן כל האישורים הנדרשים, במעטפה סגורה, במשרדי המועצה הדתית בימים א-ה בין השעות 13:00-08:00 שתכנס לתיבת המכרזים, על המעטפה יש לציין את שם מגיש המועמדות, את שם המכרז.
5. אין המועצה הדתית מתחיבת לבחור לתפקיד את מי מן המועמדים או מועמד כלשהו.
6. הבחירה כפופה לאישור הרב הראשי ליבנה.

**בכבוד רב,**

**דוד דלויה**

 **יו"ר המועצה הדתית**